Case ID: 1103867
Sentence 1: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 120.1-ci maddəsi ilə elan edilmiş ittiham üzrə təqsirli bilərək ifadəsində göstərmişdir ki, Zərərçəkmiş şəxs onun qonşusu olmuş, Tərlanla aralarında bir qonşu kimi salam-sağolları olmuş, yaxın münasibətləri olmamış, hadisədən əvvəl Tərlanı normal insan kimi tanımış, aralarında heç bir ədavət və düşmənçilik olmamış, Tərlan Bakı şəhər sakini olmuş, yay aylarında istirahət etmək üçün Dalğalı kəndində olan həyət evində qalmış, xx xxxxxx 2019-cu il tarixdə axşama qədər evdə olmuş, saat 22 radələrində gəzmək üçün çölə çıxmış, evdən 200 metr aralıda yerləşən fəaliyyət göstərməyən “Orxan” ərzaq mağazasının qarşısında olarkən sərxoş vəziyyətdə olan qonşusu Zərərçəkmiş şəxsla rastlaşmış, Tərlan kimisə axtarmış, onu görübtelefon işığını onun üzünə tutaraq nəsə soruşmaq istədikdə, Tərlanın sərxoş vəziyyətdə olduğunu görmüş, ona uzaqlaşması üçün: «Bilmirəm»,demiş, cavab olaraq Tərlan onu səbəbsiz yerə söyməyə başlamış, Tərlanın «söyüşlərini özünə qaytararaq» söyüş söyməməsini Tərlandan tələb etmiş, Tərlan onun üstünə hücum çəkərək qollarından yapışmış, özünü qorumaq üçün Tərlanı özündən kənarlaşdırmaq istəyən zaman aralarında çəkişmə baş vermiş, dalaşaraq “Orxan” marketin sağ tərəfində olan su arxının yanına yaxınlaşmış, Tərlanın əl çəkmədiyini görüb sağ yumruğu ilə sonuncunun sifət nahiyəsinə bir güclü zərbə vurmuş, zərbədən Tərlan sağ tərəfi üstə yerə yıxılmış, sonuncunun ayağa qalxmaq istədiyini görüb yanında yerdə olan 25-30 kiloqramlıq mişar daşını götürüb var gücü ilə Tərlanın başına çırpmış, birinci zərbədən sonuncunun baş nahiyəsindən qan axmış, hirsi soyumadığı üçün mişar daşını yenidən qaldırıb var gücü ilə qəsdən öldürmək məqsədi ilə Tərlanın baş nahiyəsinə ikinci dəfə vuraraq sonuncunu qəsdən öldürmüş, Tərlanın öldüyünü görüb mişar daşını yerdən qaldırıb yanındakı su kanalına atmış, bundan sonra yaşadığı evə getmiş, hadisə barədə heç kəsə məlumat verməmiş, evdə əynindəki ağ rəngli şalvarının üzərinə Tərlanın qan ləkələrinin düşdüyünü görüb, cinayətin izlərini ört-basdır etmək məqsədi ilə həmin şalvarı soyunub su ilə dolu ləyənin içərisinə atmış, bir neçə saatdan sonra polis əməkdaşları onun yaşadığı evə gələrək polis bölməsinə dəvət etmiş, polis bölməsində Tərlanı qəsdən öldürməsini etiraf etmişdir.